19 
Numerus crustaceorum quae ad faunam Senegambensem pertinent, descriptis his specie- 
bus ad viginti et quatuor auctus, minor tamen adhuc videtur quam ut aliquid certi inde de- 
duci possit. 
Haec autem nunc habemus. 
E Guinea undeviginti species enumeravi, quae partim ad St. George-del-mina, partim 
ad Boutry captae sunt, quod sub quaque specie indicavi. 
Ex his duodecim novae erant species, ex sola Guinea allatae, nempe: Posidon valhdus, 
Gelasimus perlatus, Cardisoma armatum, Grapsus Peli, Grapsus simplex, Sesarma violacea, 
Sesarma elegans, Calappa rubroguttata, Calappa Peli, Scyllarus Herklotsii, Palemon macro- 
brachion, Squilla Hoevenii. 
Duae praeterea et in Guinea et in Senegambia repertae sunt, Plagusia squamosa Bosc 
et Sesarma Africana. Edw. 
Una ex Japonia erat allata: Scyllarus Dehaani v. Sieb. 
Duae ad Promontorium Bonae Spei observatae erant, Plagusia squamosa Bose et 
Cyamus ovalis Roussel. 
Una in America meridionali invenitur: Palinurus ornatus Fab. 
Unicam, Thelphusam aurantiam Herbst, ex India orientali sibi allatam fuisse memorat Herbst. 
Plagusia squamosa latissime dispersa, praeter Guineam, Senegambiam et Promontorium Bo- 
nae Spei etiam Mare rubrum et Mare indicum inhabitat. 
